**მაია ლომია, ასოცირებული პროფესორი**

**მეგრულ-ლაზურის გრამატიკა**

**ბაკალავრიატის კურსი**

**X სალექციო თემა**

**1. გარდამავლობა. ქც­ე­ვის რაობა და სახე­ები მეგ­რ­უ­ლ­­სა და ლა­ზურში.**

*გარდამავლობა მეგ­რ­უ­ლ­­სა და ლა­ზურში*

ზმნის გარდამავლობა განსაზღვრავს სუბიექტის (მოქმედი საგნის) ბრუნვას.

*მეგრულში* სუბიექტის ბრუნვა იცვლება სერიების მიხედვით, იმის მი­უხე­დვად, ზმნა გარდამავალია თუ გარდაუვალი; კერძოდ,

* I სერიაში სახელობითშია:
* *დიდა მეურს ქართიშა. „დედა მიდის თბილისში“.*
* *დიდა ჭანს კაბას. „დედა კერავს კაბას“.*
* II სერიაში მოთხრობითშია:
* *დიდაქ მიდართუ ქართიშა. „დედა(მ) წავიდა თბილისში“.*
* *დიდაქ დოჭუ კაბა. „დედამ შეკერა კაბა“.*
* III სერიაში მიცემითშია:
* *დიდას მიდურთუმუ ქართიშა. „დედა(ს) წასულა თბილისში“.*
* *დიდას დუჭუ კაბა. „დედას შეუკერია კაბა“.*
* IV სერიაში სახელობითშია:
* *დიდა მენოლინუე ქართიშა. „დედა მინავალა თბილისში“.*
* *დიდა ნოჭუე კაბას. „დედა კერავდა თურმე/„ნაკერავა“ კაბას“.*

*ლაზურში* თუ ზმნა გარდამავალია, სუბიექტი ყველა სერიაში მოთხ­რო­ბ­ი­თ­ში იქნება; თუ გარდაუვალია, სუბიექტი ყველა სერიაში სახელობითში და­დ­გება; კერძოდ,

* I სერია:
* *კოჩი ღურუნ. „კაცი კვდება“.*
* *ბეექ ჭაუფს ჩითაბი. „ბავშვ(მა) წერს წერილს“.*
* II სერია:
* *კოჩი დოღურუ. „კაცი მოკვდა“.*
* *ბეექ დოჭაუ ჩითაბი. „ბავშვმა დაწერა წერილი“.*
* III სერია:
* *კოჩი დოღურუდორენ. „კაცი მომკვდარა“.*
* *ბეექ დოჭაუდორენ ჩითაბი. „ბავშვ(მა) დაუწერია წერილი“.*

*ქც­ე­ვის რაობა და სახე­ები მეგ­რ­უ­ლ­­სა და ლა­ზურში*

* ქცევა არის ზმნის კატეგორია, რომელიც გამოხატავს კუთვნილებით-დანიშნულებით ურთიერთობას სუბიექტსა და ობიექტს ან ობიექტებს შორის.
* ტრადიციული გრამატიკის მიხედვით ქცევის სამი სახე გამოიყოფა: საარვისო, სათავისო, სასხვისო.
* *საარვისო ქცევა* აღნიშნავს, რომ სუბიექტის მოქმედება განკუთვნილია თავად სუბიექტისთვის. სხვანაირად მას
* *ნეიტრალურ* ქცევას უწოდებენ
* *სათავისო ქცევა* აღნიშნავს, რომ სუბიექტის მოქმედება განკუთვნილია თავად სუბიექტისთვის. სხვანაირად მას
* *სასუბიექტო* ქცევას უწოდებენ.
* *სასხვისო ქცევა* აღნიშნავს, რომ პირდაპირი ობიექტი განკუთვნილია სუბიექტისთვის. სხვანაირად მას
* *საობიექტო* ქცევას უწოდებენ.
* *მეგრულში:*
* საარვისო ქცევის ნიშანი არის ნულოვანი მარკერი **(ø)**
* ჭკუნს „ჭამს”, ჭარუნს „წერს”, ხანტუნს „ხატავს“...
* სათავისო ქცევის ნიშანი არის **ი-** პრეფიქსი:
* ი-ჭარუნს „იწერს”, ი-ჭანს „ი-კერავს“, ი-შენენს „იშენებს“...
* სასხვისო ქცევის ნიშნები: **ი-** **/ე-** პრეფიქსები:
* **ი-/ე-** ხმოვანი პრეფიქსების განაწილების წესი ქართულისებურია; კერძოდ,
* თუ ირიბი ობიექტი I ან II პირში დგას, მაშინ **ი-** პრეფიქსია, თუ III-ში, მაშინ **უ-** პრეფიქსია მოცემული:
* მ-**ი**-ჭარუნს „მიწერს“
* გ-**ი**-ჭარუნს „გიწერს“
* **უ**-ჭარუნს „უწერს“
* ვ-**უ**-ჭარუნქ „ვუწერ“
* **უ**-ჭარუნქ „უწერ“
* **უ**-ჭარუნს „უწერს“
* *ლაზურში:*
* საარვისო ქცევის ნიშანი არის ნულოვანი მარკერი **(ø):** ჭაუფს „წერს”...
* სათავისო ქცევის ნიშანი არის **ი-** პრეფიქსი: ი-ჭაუფს „იწერს”...
* ი-ჭარუნს „იწერს”, ი-ჭანს „ი-კერავს“, ი-შენენს „იშენებს“...
* სასხვისო ქცევის ნიშნები: უ-, ი-, ა- მორფოლოგიურად შეპი­რო­ბებუ­ლი ალომორფები: უ-ჭაუფს „უწერს”...

**ძირითადი ლიტერატურა**:

რ. ასათიანი, ლაზურის გრამატიკის კონსპექტი, 2011, გვ. 40-41;

კ. დანელია, კოლხური (მეგრულ-ლაზური) ენა, 2006, გვ. 131-132; 141-143;

არნ. ჩიქობავა, ჭანურის გრამატიკული ანალიზი, 1936 [2008, გვ.115-122].